

**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA MARIJANCI**

**JEDINSTVENI UPRAVNI ODJEL**

Klasa: 400-01/24-01/01

Urbroj: 2158-27-02-24-23

Marijanci, 08. listopada 2024.

MB: 02722682

ŠIFRA DJELATNOSTI: 8411

RAZDOBLJE: 2024-9

RAZINA: 23

RAZDJEL: 0

RKP: 36119

ŠIFRA ŽUPANIJE: 14

ŠIFRA OPĆINE: 257

**BILJEŠKE UZ FINANCIJSKO IZVJEŠĆE**

**ZA IZVJEŠTAJNO RAZDOBLJE 01.01.2024. – 30.09.2024.**

Financijski izvještaj za 2024. g. Općine Marijanci sastavljen je sukladno odredbama Pravilnika o financijskom izvještavanju u proračunskom računovodstvu („Narodne novine“ broj 37/2022) i Okružnici o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna, te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 30. rujna 2024. (KLASA: 400-02/24-01/19, URBROJ: 513-05-03-24-3 od 3. listopada 2024.g.)

BILJEŠKE UZ OBRAZAC PR-RAS

Bilješka broj 1.

Ostvareni su prihodi poslovanja u iznosu 1.084.069,47 eura te su veći u odnosu na isto izvještajno razdoblje prošle godine kada su iznosili 867460,83 eura. Najveće odstupanje u odnosu na isto izvještajno razdoblje prošle godine bilježimo kod Prihoda od pomoći proračunu. U odnosu na prošlu godinu ostvareni su manji prihodi naknada za korištenje nefinancijske imovine kao i šumski doprinos koji isključivo ovisi o Hrvatskim šumama i sječi drva na našem području.

Ostvareni prihodi od prodaje nefinancijske imovine manji su u odnosu na prošlu godinu kada su iznosili 14.079,72 eura dok su ove godine ostvareni u iznosu 1.065,10 eura. Prošlogodišnje ostvarenje se najvećim djelom odnosi na naknadu troškova projektne dokumentacije SE Črnkovci.

Bilješka broj 2.

Rashodi poslovanja ostvareni u iznosu od 715.889,55 eura veći su u odnosu na ostvarenje istog izvještajnog razdoblja prošle godine kada su iznosili 652.777,42 eura. Razlika se odnosi na povećanje troškova za zaposlene i materijalne rashode.

Rashodi za nabavu nefinancijske imovine veći su u odnosu na prošlu godinu. Ove godine se ulaže u rekonstrukciju pješačkih staza i nerazvrstanih cesta.

Bilješka broj 3.

Primici od financijske imovine i zaduživanja su ostvareni u iznosu 220.614,62 eura temeljem dobivene suglasnosti ministarstva financija za dugoročno zaduživanje kod Privredne banke Zagreb za financiranje vlastitih projekata u iznosu 600.000,00 eura. Iznos od 100.000,00 eura uplaćen je na račun Općine Marijanci od strane Kreditora temeljem dostavljenih dokaza o plaćanju računa/situacije izvedenih radova. Preostali dio kredita ostvarit će se isplatom na račun dobavljača/izvođača radova na temelju dokumentacije za namjensko trošenje sredstava.

Bilješka broj 4.

Na šifri Y006 ostvaren je manjak prihoda i primitaka u iznosu 664.645,85 eura s time da je iznos od 91.875,37 eura preneseni manjak.

BILJEŠKE UZ OBRAZAC OBAVEZE

Bilješka broj 7.

Stanje obveza 1. siječnja iznosilo je 698.154,56 eura dok one na kraju izvještajnog razdoblja iznose 1.297.850,44 eura. Iznos od 850.970,00 eura se odnosi na nedospjele obveze za financijsku imovinu. Dospjele obveze koje iznose 428.880,44 podmirit će se u roku dospjeća plaćanja računa. Većim dijelom su to obveze koje se odnose na rekonstrukciju NK Mladost Črnkovci te za kapitalni projekt spojne ceste Kunišinci.

PREGLED STANJA I ROKOVA DOSPIJEĆA DUGOROČNIH I KRATKOROČNIH ZAJMOVA, ROBNIH KREDITA I FINANCIJSKIH ZAJMOVA TE KAMATA NA ZAJMOVE

Tablica primljenih robnih kredita i financijskih zajmova

|  |  |  |  |  |
| --- | --- | --- | --- | --- |
| NAZIV PRAVNE OSOBE | OPIS VRSTE KREDITA | STANJE 1.1. | OTPLATA | STANJE 30.09.2024. |
| Privredna banka Zagreb |  | 388.358,04 | 53.199,70 | 335.158,34 |
| Privredna banka Zagreb |  | 119.293,05 | 62.785,80 | 56.507,25 |
| Privredna banka Zagreb | Dugoročni kredit | 0,00 | 0,00 | 220.614,62 |
| Ukupno |  | 507.651,09 | 115.985,50 | 612.280,21 |

Temeljem Odluke o kratkoročnom zaduživanju Općine Marijanci u svrhu održavanja tekuće likvidnosti koristi se dopušteno prekoračenje temeljem Ugovora o kratkoročnom kreditu sa stanjem na dan 30.09. u iznosu 238.689,79 eura.

Tablica dospjelih kamata na zajmove

|  |  |  |  |  |
| --- | --- | --- | --- | --- |
| OPIS | STANJE 01.01. | KAMATE DOSPJELE U IZVJEŠTAJNOM RAZDOBLJU | KAMATE PLAĆENE U IZVJEŠTAJNOM RAZDOBLJU | STANJE 30.09. |
| A. KAMATE PO PRIMLJENIM ZAJMOVIMA | 0,00 | 18.278,05 | 18.278,05 | 0,00 |
| A. 1. PO TUZEMNIM ZAJMOVIMA | 0,00 | 18.278,05 | 0,00 | 0,00 |
| UKUPNO | 0,00 | 18.278,05 | 18.278,05 | 0,00 |

Marijanci, 08. listopada 2024. godine.

Osoba za kontaktiranje: Dijana Alšić

Telefon za kontakt: 031/643-100 Zakoniti predstavnik

(potpis)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zakoniti predstavnik Darko Dorkić